# **Гісторыя Ізабеліна**

Мястэчка мае багаты радавод, хаця ў дакументах звесткі знойдзены толькі з другой паловы XVIII стагоддзя. Ранейшая назва Ізабеліна — Петуховічы (потым Петухова). У Літоўскай метрыцы ёсць  інфармацыя, што 22 верасня 1499 года Войцех Янавіч Клочка, ахмістар двара вялікай княгіні Алены, жонкі Аляксандра Ягелончыка купіў у баяраў Яскевічаў землі на імя Петуховіча.

У першай палавіне XVII ст па невядомых абставінах Петухова апынулася ў руках Дарагастайскіх. Соф'я з Дарагастайскіх Сапега не мела нашчадкаў і таму ў 1649 годзе саставіла акт дару на карысць свайго мужа Тамаша Сапегі, якому ў выпадку сваёй смерці апісвала ўсю ўласнасць і Петухова.

Нашчадкі Тамаша і Соф'і падзялілі спадчыну ў 1677 годзе, а таксама грошы, якія атрымалі ад продажу Петухова. Магчыма, гэтым купцом быў Стафан Курч, брэсцкі ваявода. Таму што ў дакументах з Ваўкавыскага павету з канца XVII ст ёсць звесткі, што Петухова з баярамі, з жыдамі, з карчмамі, з млынамі, 30 дварамі было ўласнасцю брэсцкага ваяводы Стафана Курча.

У першай палавіне XVIII ст Петухова належала Хлусовічам з Хлусава. Па запыту Міхаіла Хлусовіча (падскарбія ваўкавыскага павета)  Аўгуст ІІІ  прывілеем ад 12 лістапада 1744 года дазволіў правесці двухтыднёвую ярмарку, прысвечаную дню Святога Міхаіла.

Ад паловы XVIII ст. Петухова перайшло ва ўласнасць Яна Ежэга Флемінга. Ён саксонскага паходжання, нарадзіўся ў 1699 годзе. Служыў у войску Францыі, потым у Польшчы. У 1724 годзе - генерал артылерыі Літоўскай, 1746 год - падскарбі ВКЛ, адзін з лепшых ураднікаў Рэчы Паспалітай, уладальнік Тэраспаля. Мястэчка Петухова ім было перайменавана на Ізабелін ў гонар сваёй дачкі Ізабэлы Чартарыскай, народжанай у 1746 годзе.

Флемінг запрасіў у мястэчка нямецкіх майстроў. У 1554 годзе ў Петухова  прыбыла першая группа немцаў. Гэта  былі чатыры сямействы кальвінскага веравызнання: Рунге, Вэкварт, Зоммер, Тум. Гэта былі рамеснікі, якія прынеслі з сабой новую рэлігійную культуру. Сямейства Вэкварт займалася ткацтвам, а Рунге  - вырабам чырвонай цэглы. Панскія палацы і цяперашні касцел пабудаваны менавіта з гэтай цэглы, аб чым сведчаць археалагічныя даследванні: на кожнай цэгле маецца надпіс “ISABELIN RUNGE”. Зоммеры  стварылі першы піваварны завод у Петухова. Да сенняшніх дзен ў  Ізабеліне  жывуць нашчадкі сямействаў Вэкварт і Рунге.

3 1775 года ўладальнікамі Ізабеліна былі Грабоўскія. Менавіта па загадзе графа Грабоўскага ў 1778 годзе тут быў пабудаваны храм (спачатку як кальвінскі збор), які сення носіць назву касцел Святых Пятра і Паўла.

Пасля Грабоўскіх мястэчка перайшло ў карыстанне Стравінскіх. У 1812 годзе пасля таго як быў спалены Ваўкавыск, на пэўны час павятовая улада была перанесена ў Ізабелін. На 1878 год у мястэчку пражывала 577 чалавек, у тым ліку 487 яўрэяў. Паводле статыстычных дадзеных 1897 года ў мястэчку было 105 двароў, 820 гаспадароў. Там былі царква, кальвінскі збор, сінагога, карчма, вучылішча, 5 крам, штогод праводзіліся 4 кірмашы. Стравінскія валодалі Ізабелінам на працягу XIX ст.  да Першай сусветнай вайны.